**Zmluva č. 01/2014**

**na poskytovanie služieb v rámci prania a čistenia bielizne a pracovných odevov**

**uzatvorená v zmysle § 269 ods. 2 Obchodného zákonníka v platnom znení.**

**I.**

**Zmluvné strany**

Zhotoviteľ: Práčovňa a čistiareň Tatry, s.r.o., 059 60 Tatranská Lomnica IV/87

Zastúpený: Ing. Milan Lesňák, konateľ spoločnosti

Bankové spojenie: Československá obchodná banka, a.s.

Číslo účtu: IBAN: SK75 7500 0000 0040 1992 9635

SWIFT: CEKOSKBX

IČO: 36 675 911

IČ DPH: SK 20222422992

Register: Okresný súd Prešov, č. 19423/P

Kontakt: 0915628912

Objednávateľ : Stredná odborná škola Jozefa Szakkayho-

Szakkay József Szakközépiskola

Grešákova 1, 040 01 Košice

Zastúpený: Ing. Eva Matejová – riaditeľ školy

Bankové spojenie: Štátna pokladnica

Číslo účtu: 7000191689/8180, 7000191734/8180

IČO: 00161781

IČ DPH: SK 2020762447

Kontakt: 055/6420127

**II.**

**Predmet zmluvy**

1. Predmetom zmluvy je záväzok zhotoviteľa poskytovať služby na pranie, žehlenie a chemické čistenie bielizne a pracovných odevov pre objednávateľa a záväzok objednávateľa prevziať výsledný produkt služieb a zaplatiť za ne za podmienok dohodnutých v tejto zmluve.
2. Pranie a čistenie bielizne sa vykonáva v súlade s technologickými predpismi podľa Prevádzkového poriadku pre prácu s chemickými faktormi pri praní a chemickom čistení odevov a bielizne spracovaný podľa § 35 ods.1, písm. d/ zák. NR SR č. 126/2006.

**III.**

**Povinnosti zhotoviteľa**

1. Zhotoviteľ sa zaväzuje podľa požiadaviek objednávateľa prevziať použitú bielizeň v mieste jeho prevádzkarne a dodať vypranú alebo vyčistenú bielizeň vo vopred dohodnutom dodacom termíne do miesta prevádzkarne objednávateľa. Zvoz bielizne bude realizovaný 1x týždenne, v prípade množstevnej potreby objednávateľa viac krát týždenne.
2. Určený zástupca zhotoviteľa preberá použitú bielizeň svojim podpisom na dodacom liste, ktorý vystaví objednávateľ.
3. Prevzatím predmetu zmluvy na základe riadneho dodacieho listu berie zhotoviteľ na seba zodpovednosť, že prevzatý predmet zmluvy spracuje odborne , kvalitne a s najväčšou starostlivosťou tak, aby nedochádzalo k množstevným stratám, a k jeho mechanickému poškodeniu a aby bola dodržaná technológia prania, žehlenia a chemického čistenia a bola zabezpečená výstupná kontrola vykonaných prác.
4. Dopravu špinavej bielizne do miesta práčovne a čistiarne a  zároveň odvoz vyčistenej bielizne na adresu zákazníka uskutočňuje zhotoviteľ na vlastné náklady.
5. Dodací termín je obvykle 48 pracovných hodín od dátumu prijatia dodržaný, ak celkové množstvo bielizne je v posledný deň tohto termínu pripravené na prevzatie v mieste prevádzkarne objednávateľa.
6. Zhotoviteľ je povinný odovzdať vyčistenú bielizeň formou dodacieho listu s uvedením:

* označenia zmluvných strán
* presného množstva a sortimentu vyčistenej bielizne
* množstevných i sortimentných odchýlok oproti prebratej bielizne od objednávateľa
* dátumu dodania bielizne
* mien a podpisov osôb konajúcich za zmluvné strany

1. Zhotoviteľ vystaví a doručí faktúru podľa všeobecne záväzných právnych predpisov objednávateľovi na jeho adresu. Zmluvné strany sa dohodli, že faktúra je splatná 14 dní odo dňa jej doručenia objednávateľovi.
2. Pracovníci poverení za zhotoviteľa: Ľubica Krajčová,č.t.0905132448

**IV.**

**Povinnosti objednávateľa**

1. Objednávateľ si objednáva služby uvedené v bode II. na základe písomnej /fax, e-mail/ alebo telefonickej objednávky podľa vopred dohodnutého časového harmonogramu.
2. Objednávateľ je povinný vo vlastných priestoroch pripraviť použitú bielizeň vo zviazaných batohoch alebo v kontajneroch v dostatočnom časovom predstihu pred ohláseným príchodom zástupcu zhotoviteľa.
3. Objednávateľ pred odovzdaním prekontroluje množstvo v kusoch a sortiment pripravenej a použitej bielizne, čo potvrdí svojim podpisom na objednávke pre zhotoviteľa.

Objednávka musí obsahovať:

* označenie zmluvných strán
* presný počet a sortiment bielizne
* dátum odovzdania bielizne
* dohodnutý termín dodania bielizne
* mená a podpisy osôb konajúcich za zmluvné strany

1. Objednávateľ preberie vyčistenú bielizeň svojim podpisom do dodacieho listu zhotoviteľa.
2. Objednávateľ je povinný zaplatiť zhotoviteľovi za práce a služby podľa vzájomne dohodnutej ceny určenej v bode V. na základe zhotoviteľom vystavenej faktúry najneskôr v deň jej splatnosti.
3. Pracovníci poverení za objednávateľa: Silvia Tamášová 0905725438, Katarína Tažejová

**V.**

**Cena za vykonanie diela**

1. Cena za vykonanie diela je určená cenovou ponukou verejnej súťaže, ktorá tvorí prílohu k tejto zmluve a je jej neoddeliteľnou súčasťou. Dohodnutú cenu je možné meniť len vzájomnou dohodou, formou nového dodatku k tejto zmluve podpísaného oboma zmluvnými stranami. Na

bielizeň, ktorú objednávateľ dodal pred podpisom dodatku ku zmluve sa nová cena nevzťahuje.

1. Súčasťou ceny je aj doprava, manipulácia a ostatné náklady spojené s dodávkou bielizne.
2. Zhotoviteľ je oprávnený účtovať si v prípade omeškania objednávateľa s úhradou faktúry úrok z omeškania v zmysle § 369 a 502 Obchodného zákonníka za každý deň omeškania.

**VI.**

**Akosť a reklamácia**

1. Zhotoviteľ zodpovedá za dobrú kvalitu prania a čistenia bielizne a pracovných odevov a taktiež za škody spôsobené procesom prania a čistenia. Zhotoviteľ až pri spracovávaní bielizne zistí jej skutočné množstvo a sortiment, preto ihneď pri zistení množstevných alebo sortimentných odchýlok faxom alebo telefonicky informuje objednávateľa o skutočnom stave. Tento stav je následne východiskovým stavom pre upresnenie objednávky alebo dodacieho listu objednávateľa.
2. Všetky reklamácie týkajúce sa kvality služieb a množstva musia byť predložené zástupcom objednávateľa a prijaté zástupcom zhotoviteľa už počas procesu prebierky vyčistenej bielizne na základe dodacieho listu u objednávateľa a to písomnou formou. Objednávateľ, ktorý preberie bielizeň bez kontroly, stráca právo na reklamáciu a stráca právo sťažovať sa na nedostatky v poskytnutej službe.
3. Objednávateľ má právo overiť si kvalitu poskytovaných služieb bez toho, aby vopred na to upozornil dodávateľa, ale nesmie zasahovať a narušiť proces čistenia.
4. Zhotoviteľ v prípade potreby vytvorí pre vyčistenie bielizne špeciálnu technológiu, ktorá bude zahŕňať aj individuálne požiadavky objednávateľa. Všetky pracie prostriedky, ktoré sa využívajú na čistenie bielizne, musia byť certifikované a musia zodpovedať platným normám Európskej únie.
5. Zhotoviteľ je povinný do troch dní prešetriť reklamáciu a upovedomiť objednávateľa písomnou formou o spôsobe riešenia
6. V prípade oprávnenej reklamácie je zhotoviteľ povinný odstrániť všetky nedostatky, ktoré boli odhalené do vzájomne dohodnutého termínu na svoje náklady.
7. Zhotoviteľ nemusí prijať bielizeň v nasledovných prípadoch:

* - ak sa bielizeň nedá vyprať, resp. vyčistiť
* - ak je roztrhaná, nedostatočne zašitá, alebo predratá
* - ak je podšívka, ktorá sa dá mechanicky znehodnotiť
* - ak má bielizeň iné chyby, ktoré počas a po vyčistení znemožnia jeho používanie

1. Zhotoviteľ sa zbavuje zodpovednosti za poškodenie bielizne, ak bol objednávateľ o tom upozornený zhotoviteľom ešte v procese čistenia bielizne.

Poznámka:

Bielizeň, ktorá má neodstrániteľné chyby /škvrny krvi, farby, smoly, tukov, plesne, hrdze, ak je vyblednuté, ak má ťažko odstrániteľné fľaky, škvrny od atramentu, od trávy, liekov/ a ak sa škvrny nedajú vyčistiť bez toho, aby bielizeň zmenila farbu, štruktúru látky, vtedy sa prijíma bez nároku na reklamáciu a bez záruky. Na to je potrebné upozorniť objednávateľa s písomným potvrdením. Ak zákazník si nesplní povinnosť vyplatiť dohodnutú sumu uvedenú v bode V. tejto zmluvy, môže zhotoviteľ zadržať výrobok až do vyplatenia dohodnutej sumy.

**VII.**

**Zodpovednosť zmluvných strán**

1. Úplnú hmotnú zodpovednosť za ochranu vecí preberá zhotoviteľ v čase prevzatia bielizne od objednávateľa  v momente podpisu jeho dodacieho listu a končí sa

v momente výdaja vyčistenej bielizne, čo sa potvrdí podpisom zástupcu objednávateľa pri prevzatí na dodacom liste zhotoviteľa.

1. Dodávateľ sa zbavuje zodpovednosti za škody na bielizni a šatstve v prípade mechanického

poškodenia, spôsobeného kľúčmi, ostrými predmetmi, nachádzajúcimi sa vo vreckách, na-

koľko nie je technický možná kontrola vreciek a túto zodpovednosť za poškodenie preberá

objednávateľ.

1. Zmluvné strany sa dohodli, že v prípade vzniku sporov sa pokúsia vyriešiť nezhody spoločnými rokovaniami.
2. Pri vzniku sporov o kvalite vykonaných služieb berie zhotoviteľ na seba výdavky spojené

s prevedením nevyhnutných expertíz. Ak však expertíza nepotvrdí poškodenie a neurčí prí-

činy poškodenia zhotoviteľom, všetky náklady spojené s prevedením expertízy a iné

útraty, spojené s vyriešením sporu, hradí objednávateľ.

**VIII.**

**Spoločné a záverečné ustanovenia**

1. Zmluva nadobúda platnosť dňom podpisu obidvoch zmluvných strán a účinnosť od nasledujúceho dňa po zverejnení na webovom sídle objednávateľa. . Zmluva sa uzatvára na dobu určitú do 31.8.2015.
2. Platnosť zmluvy zaniká:

* Dohodou medzi oboma zmluvnými stranami.
* Výpoveďou jednej z oboch strán s 3 mesačnou výpovednou lehotou, pričom výpovedná lehota začína plynúť prvým dňom mesiaca nasledujúceho po doručení výpovede.

1. Pokiaľ nie je touto zmluvou stanovené inak, platia pre vzájomné vzťahy medzi objednávateľom a zhotoviteľom v zmysle ich práv a povinností ustanovenia Obchodného zákonníka v platnom znení.
2. Zmeny a doplnky tejto zmluvy sa vyhotovujú v písomnej forme a sú platné iba po podpise oboma zmluvnými stranami.
3. Zmluva sa vyhotovuje v štyroch exemplároch, z ktorých po dvoch obdrží každá zo zmluvných strán.
4. Prílohy: 1.Cenník prác a poskytovaných služieb

V Tatranskej Lomnici, dňa ........................... V Košiciach, dňa............................

.............................................................. ..................................................................

Zhotoviteľ Objednávateľ